JohanHeinsen/ENO huggingface dataset:
Odense Adresse-Contoirs Efterretninger, 1829-07-07
J Nærheden af Skolen er et Værelse til Gaden at faae foren Skolediscipel eller anden eenlig Person, strax eller førstkommende Flyttetid. Om forlanges kan Kosten tillige faaes i Huset. Adressekontoiret anviser.
Odense Adresse-Contoirs Efterretninger, 1829-07-07
Tirsdagen den 21 Juli lader Mads Rasmussen ved een eneste Auction, om antageligt Bud skeer, bortsælge sit Eiendoms=Boelsted, Kyndteskovsteder kaldet, ved Magtenbølle i Wissenberg Sogn, der staaer for Hartkorn 1 Td. 4 Skpr. og hvorved holdes 2 Heste, 2 Køer og 4 Faar. Auctionen afholdes i Stedet selv om Formiddagen Kl. 10. Odense Herredsskontoir den 6 Juli 1829. C. A. Falbe.
Odense Adresse-Contoirs Efterretninger, 1829-07-07
Ved Proklama af Dags Dato, som er læst i Underretten og vil blive læst i den Kongelige Lands=Over- samt Hof= og StadsRet, ere Alle og Enhver, som maatte have noget at fordre efter afgangne Generalmajor og Chef for det Kongelige Veikorps, samt Ridder af Dannebrog, Andreas Gram v. Heide, og efterlevende Enkefrue paa Lavindsgaard, her i Jurisdiktionen, indkaldte med 12 Ugers Varsel, til at anmelde og beviisliggjøre deres havende Krav for undertegnede Skifteforvalter; hvilke herved endvidere bekjendtgjøres. Bjerge Aasum Herreders Kontoir den 4 Juli 1829. Friestedt.
Odense Adresse-Contoirs Efterretninger, 1829-07-09
58 Aargang. No. 99. Kvens 5 Stifts Kongelig allene privilegerede. Adresse -Avis og 4. Avertissementstidende. Torsdagen 9 Juli 1829. Forsendes med Brevposten. overalt i de Danske Stater. Redigeres, trykkes og forlægges af Udgiveren Søren Hempel i Odense.
Odense Adresse-Contoirs Efterretninger, 1829-07-09
Jndhold. Fædrelandet. Offentlige Foranstaltninger.
Odense Adresse-Contoirs Efterretninger, 1829-07-09
Fædrelandet. Offentlige Foranstaltninger. Ved allerhøieste Resolution af 25 April sidstl. er bestemt: at de Skippere, som i Hovedstaden udsælge bornholmske Steenkul, skulle indtil videre have paa Masten eller paa et andet paa Fartøiet iøinefaldende Sted et Brædt, hvorpaa staaer Kulværkets Navn, hvorfra Kullene ere, og om de ere rensede og sorterede eller ikke.
Odense Adresse-Contoirs Efterretninger, 1829-07-09
Under 26 Mai har Hs. Majestæt allernaadigst behaget at tillade Skibsfører Mathias Mathiesen at maatte anlægge og bære den ham af Keiseren af Rusland forundte GuldMedaille for ædel Daad, som bæres i St. WlademirsBaandet, ligesom og under 30te næstefter at udnævne Borger Rasmus Larsen Nexøe paa Bornholm til Dannebrogsmand.
Odense Adresse-Contoirs Efterretninger, 1829-07-09
Af en forudskikket Beretning i Kollegialtidenden til den i forrige Avis meddeelte Plakat sees, at paa Hs. Majestæts allernaadigste befaling til Kancelliet og at nedlægge allerunderdanigst Betænkning, angaaende hvilke Lov=Foranstalt, ninger der kunde være at træffe til Forebyggelse af Muligheden af Skindødes Begravelse, var Sundheds=Kollegiets Erklæring desangaaende indhentet. Efter dettes Yttring, er Skindød saare sjelden og kun at befrygte enten ved tilsyneladende pludselige Dødsfald eller visse langvarige Sygdomme, især Hysterie, hvorimod ved alle andre Dødsfald den Læge, som har havt den Syge under Behandling og selv været Vidne til de pathologiske Phænomeners fremskridende, Udvikling, sjelden eller aldrig vil kunne have mindste Tvivl om Dødens Vished. Jmidlertid fandt Sundheds=Kollegiet at det vilde være gavnligt, om Liigbesigtelser og Dødsattester, fra en Læge bleve anordnede. Et nyt Liighuses Indretning er af det Kongel. danske Kancellie anseet mindre nødvendig thi ligesom det for nogle og tyve Aar siden paa Assistents kirkegaarden uden for Nørreport indrettede Liighuus kun har været brugt en eneste Gang, findes og vigtige Jndvendinger mod selve Gavnligheden af hine Liighuse i en af nuværende Etatsraad og Professor Herholdt i MaanedskrifteJriis for 1793, Aprilheftet, meddeelt Afhandling. UdenfoKjøbenhavn kunde det ikke, uden stor Byrde for Almuen, i Almindelighed befales at tilveiebringe Læge=Attest om dens Død, der forlanges jordet, og med Hensyn til den Jndretning, der muligt kunde være at sætte i Stedet for den nu for Kjøbenhavn paabudne, er det fundet nødvendigt at indhente Erklæringer fra Øvrighederne.
Odense Adresse-Contoirs Efterretninger, 1829-07-09
J Overeensstemmelse med, hvad af Hs. Majestæt ved allerhøieste Resolution af 5 Juni d. A. er approberet og befalet, er under 9 f. M. fra Direktionen for Universitetet og de lærde Skoler udfærdiget et provisorisk Reglement for den polptechniske Læreanstalt i Kjøbenhavn.
Odense Adresse-Contoirs Efterretninger, 1829-07-09
Jfølge Cirkulair=Skrivelse fra Kancelliet af 16 Juni bør Tilsigelser til det i Anordningen af 29 Juli 1814 for Almueskolevæsenet paa Landet 554 ommeldte Spand= og Gang Arbeide til Skolernes Bygning og Vedligeholdelse forrettes af Skoleforstanderne, som ere Skolekommissionerne tilforordnede, for at være Skolevæsenet til Tjeneste ved de Forretninger, som af dem beqvemmeligst kunne udføres.
Odense Adresse-Contoirs Efterretninger, 1829-07-09
Befordringer og Afgang. Under Generaltoldkammer= og Kommerce-Kollegiet: Den 24 Mai er Sekondl. L. Sandil beskikket til Told- og Konsumtions-Underbetjent i Kjøbenhavn. - Under Rentekammeret: Den 25 April er det tilladt Birkedommer M. Gjerlev at udtræde af Tiendekommissionen for Aalborg Amts vestre Distrikt, hvorhos under samme Dato Proprietair C. Neergaard til Nørlund, Thorstedlund og Albek, samt Kand. juris J. M. Qvist ere udnævnte til Medlemmer af bemeldte Kommission; Proprietair og Forligelseskommissair J. P. Schwensen til Hellenæs og Proprietair C. Thorsen til Asserstrup, som Landvæsenskommissairer i Lolland, forundte aabne Breve paa at have Kammerraads Rang efter Rangforordningens 7de Klasse No. 2. Den 28de, Amtsforvalter for Roeskilde Amtstuedistrikt, J. C. Liebenberg, removeret fra sit Embede, og Fuldmægtig ved Frederiksborg Amtstue N. O. Münster beskikket til Amtsforvalter for bemeldte Roeskilde Amtstuedistrikt. Den 2 Mai, Fuldmægtig paa Fourerernes Kontoir, H. P. Hansen, udnævnt til Hof foureer. Den 25de, Skovrider ved det 1ste Kjøbenhavnske Skov distrikt, S. M. Bjørnsen, til Skovrider ved det 2det Kronborgske Skovdistrikt, og Forstkandidat P. Landsperg til Skovrider, ved bemeldte 1ste Kjøbenhavnske Skovdistrikt. Den 2 Juni, Landinspekteur C. A. Wesenberg til Landinspekteur i Ribe Stift, samt udnævnt til virkelig Kammerraad; Exam. juris H. Vegge til Landmaaler; Landvæsenskommissair Kjær tilladt at udtræde af Tiendekommissionen for forrige Assens og Hindsgaul Amter. og Forvalter og Prokurator H. P. Selmer paa Erholm i Kjærs Sted udnævnt til Medlem af bemeldte Tiendekommission; Kand. juris Kammerjunker og Premierl. i Hs. Majestæts Livkorps Boron G. C. Rosenkrantz, Grev J. Raben, H. Stampe og L. G. Heinzelmann, forundt Plads som Auscultanter i Rentekammeret. - Under Nationalbanken: Den 15 Juni er Fuldmægtig i Kasserer-Kontoiret, V. B. Cruse, beskikket til Kasserer.
Odense Adresse-Contoirs Efterretninger, 1829-07-09
Ledige Embeder. Under Generaltoldkammer= og Kommerce-Kollegiet: Toldkontrolleur-Embedet i Neustadt.
Odense Adresse-Contoirs Efterretninger, 1829-07-09
Dødsfald. Kammerraad og Korrespondent ved den grønlandske Handel, S. Lemming, 70 Aar, i Kjøbenhavn; Landfogden paa Færøerne, Kammerraad H. W. Meyer; Krigsraad P. Wittrup, Postmester i Kjøge; Stiftsprovst Studsgaard 1 Aarhuus, 63 Aar, Proprietair N. H. Nissen til Ørndrup, 57 Aar; Justitsraad og Landskriver J. O. Arboe Wilster.
Odense Adresse-Contoirs Efterretninger, 1829-07-09
Reisende med Dampskibet Dania. Fra Kbhvn. til Fredericia og Strib den 30 Juni, Generalkrigskommiss. Petersen; Bogholder Studsgaard; Forvalter Freisleben; Frue Kinch med to Døttre og Pige; Kand. juris Selmer; Frue Jørgensen med tre Døttre; Tjenestekarlene H. Nørrebroe og C. Andersen; Jfr. Hansen, Dreierlærling Fogtmann, Studenterne Müller og Christensen; Underofficererne Schiøfflund og Holtz; Kopiist Bertelsen; Slagter Levn, Arrestforvarer Kerff. - Fra Aarhuus til Fredericia og Strib: Ritmester v. Engelsted; Kand. chir. Høegh Guldberg; Student Hald; Mad. Michelsen med to Børn; Sekretair Graah; 18 Soldater. Fra Fredericia og Strib til Kbhvn. den 2 Juli, Pastor Sørensen; Søekadet Fog: Urtekræmmersvend H. Hansen, Frue Müller; Soldaterne N. Larsen, J. S. Toft, M. C. Poulsen, og C. P. Gadehuset; Dreierlærling W. Hansen; Lærling J.H. Klokker; Propriet. Thomsen; Exam. juris Rasmussen, Baron Schubarth med Tjener. - Fra Fredericia og Striib til Aarhuus: Frue Deichmann med Datter; Frue Fensmark med 4 Børn; Justitsraad Estrup med Frue og Datter; J. C. Nielsen; Skræder Ballin; Mad. From med tre Børn; Handelsbet. Bunger; Kbd. Møller med Søn; Faktor M. C. Hempel med Kone og Jomfruerne S. og F. Hempel.
Odense Adresse-Contoirs Efterretninger, 1829-07-09
Beltpassage fra den 28 Juni til 8 Juli 1829. Fra Fyen til Sjelland. Handelsbet. P. Jensen; Stud. juris C. Kiær, Silke= og Klædehandler C. O. Lysegaard; Mekanikus J. Simonsen; Jfr. U. Bredsdorff, Skomagerne Lund og Wantinge; Mad. M. Binau; Høker P. N. Taarup; Kammerherre, Oberst v. Rømer; Pastor J. Beck; Skpr. Ranthes Kone; Handskemager H. Pedersen; Muurmester Partz's Kone; Oberstl. v. Rothe; Fuldm. H. Rolff med Kone; Pastor Barfoed; Oberstl. Ridder v. Bardensleth; Faktor S. Kjærulff, Grosserer Gottschalck med Kone og Søn; Kapitain og Ridder Møller med Frue, Fyrværker, Christensen; Prokurator H. Sørensen; Major v. Beichmann, Premierl. Ridder v. Krogh; Ritmester v. Benzon; Exam. juris J. Erichsen; Pastor T. Zeuthen med Kone og Datter; Fuldm. Rahneberg; Forp. J. W. Ammundsen; Sekretair Graad; Politieassessor F. Thomsen; Partic. C. A. Thomsen; Kjøbmand J. Møller; Pastor Maaløe; Handelsbet. J. H. Theisen med Karl, Pastor From med 2 Sønner; Exam. Juris F. C. Lausen; Hr. T. Maynz; Propriet. Langkilde. Fra Sjelland til Fyen. Skibskapit. S. J. Møller; N. Pedersen med Kone; Stiftsamtmandinde Koefoed med Datter, Kand. theol. W. Bagger; Kjøbmand M. C. Møller med Søn; Pastorerne Barfoed og Fangel; Jnspekt. T. A. Baagøe; Hestehandlerne Lassen og Formann; Kapit. og Ridder W. Møller med Frue, Fyrværker, Christensen; Kniplingshandler F. Mathiesen: Politieassessor F. Thomsen; C. A. Thomsen; Huusholderske K. Ditlev; Proprietair H. A. Pohl, Katheket C. S. Steen; Pastor C. H. Clasen. Studenterne Andersen og Brovn; Gartner Schiøtz; 2 Frøkener Prætorius; Frøken Michalsen; Kand. juris J. Prætorius; Brygger C. Høyer; Student J. H. A. Neess; Kapit. Cederfeld; Jfr. Møller; Kopiist Gundestrup; Frøken Holm; Mad. Weinholdt; Jfr. Frolich; Kjøbmand J. Kruuse; Mad. A. K. Sørensen med Datter; Møller Christiansen; Baronesse, Holten; C. Pedersen; Student Boesen; Jfr. Boesen; Kjøbmand Brandt; Handelsfuldm. Brandt; Jfr. M. H. Boesen; Mad. Hansen, Qvæghandler S. Larsen.
Odense Adresse-Contoirs Efterretninger, 1829-07-09
Kjøbenhavns Havnepriser den 4 Juli 1829. Holstensk Hvede 8 Rbd. - Mk. a 8 Rbd. 3 Mk; Sjellandsk dito 6 Rbd. 3 Mk. a 7 Rbd. 1 Mk.; Lollandsk dito 6 Rbd. 5, Mk. a 7 Rbd. 3 Mk.; Holstensk Rug 4 Rbd. 4 Mk. a 4 Rbd. 5 Mk.; Dansk dito 4 Rbd. 1 Mk. a 4 Rbd. 3 Mk.; Østersøisk dito - Rbd. - Mk. - - Rbd. - Mk.; Byg, (toradet) 2 Rbd. 1 Mk. a 2 Rbd. 4 Mk., (sexradet) 2 Rbd. 3 Mk. a 3 Rbd. - Mk.; Havre 2 Rbd. 1 Mk. a 2 Rbd. 2 Mk.; Ærter, - Rbd. - Mk. 3 - Rbd. - Mk.; Holstensk Smør 46 Rbd. a 48 Rbd.; Fyensk dito 34 Rbd. a 36 Rbd.; Siellandsk dito 58 Rbd. a 46 Rbd.; Alt pr. Td. i S. v. T. Bøgebrænde 11 Rbd. 3 Mk. a 12 Rbd. - Mk. pr. Favn.
Odense Adresse-Contoirs Efterretninger, 1829-07-09
AVERTISSEMENT S. Fra Pressen er udkommet: Græsk Læsebog for de første Begyndere af Dr. Fr. Gedike.
Odense Adresse-Contoirs Efterretninger, 1829-07-09
Efter tiende Oplag, med Forbedringer og Tillæg ved Dr. Phill. Buttmann, udgiven paa Dansk ved Dr. og Prof. N. L. Nissen. 7 Mk. 4 s. indb.
Odense Adresse-Contoirs Efterretninger, 1829-07-09
Paa Adressekontoiret faaes: Forordning for Danmark, indeholdende nærmere Bestemmelser af Værnepligten.
Odense Adresse-Contoirs Efterretninger, 1829-07-09
Plakat, hvorved Forordningen af 3 Decbr. 1823, angaaende stemplet Papiirs Brug i Danmark, gives nogle Tillæg og yderligere Bestemmelser.
Odense Adresse-Contoirs Efterretninger, 1829-07-09
Jmod lovbefalet Sikkerhed, er 500 Rbdlr. rede Sølv og 1508 Rbdlr. 35 1/2 s. Repræsentativer strax at erholde til Laans her i Overformynderiet. Odense den 3 Juli 1829. N. Møller. D. Crone. En Kapital, 1120 Rbdlr. Sølv, det Gersdorffske Fideikommis tilhørende, er strax at erholde til Laans, imod antagelig Sikkerhed, naar Vedkommende behage at henvende sig til bemeldte Fideikommisses Bestyrere. Odense den 3 Juli 1829. N. Møller. D. Crone.
Odense Adresse-Contoirs Efterretninger, 1829-07-09
I dette Overformynderie kan strax bekommes til Laans 99 Rbd. 76 s. rede Sølv og 40 Rbd. 94 s. Sedl. og Tegn, og til førstkommende 11 Decbr. Termin dette Aar skal indkomme 925 Rbd. Sølv, ligeledes til Udlaan, Alt Umyndiges Midler, mod lovbefalet Sikkerhed. Nyborg Overformynderie den 26 Juni 1829. Landemarck. J. Michelsen. Paa Grund af at Broen ved Langs Mølle i disse Dage optages, er den almindelige Vei til Faaborg spærret, og Passagen midlertidigen forlagt igjennem Sandegyde; hvilket herved til Efterretning for alle Vedkommende kundgjøres. Salling Herredskontoir, Faaborg den 30 Juni 1829. Wiborg.
Odense Adresse-Contoirs Efterretninger, 1829-07-09
At Passagen igjennem denne Byes Vesterport bliver, formedelst den tilstødende Gades Broelægning, omtrent fra i Dag 14 Dage, spærret, saa at de, som komme fra Hovedlandeveien eller fra Odense Landevei, imidlertid maae tage igjennem Klosterporten, bekjendtgjøres herved alle Vedkommende til Efterretning. Byefogedkontoiret, Faaborg den 30 Juni 1829. Wiborg.
Odense Adresse-Contoirs Efterretninger, 1829-07-09
Jmod lovbefalet Sikkerhed kan af Umyndiges Midler strax erholdes til Laans 112 Rbd. 5 Mk. 1 s. Sølv og 195 Rbd. 11 s. rede Sølv, naar Vedkommende henvender sig til Forvalter Martensen paa Faareveile
Odense Adresse-Contoirs Efterretninger, 1829-07-09
Ved Resolution af 11 April d. A. har det Kongelige GeneralToldkammer= og Kommerce=Kollegium approberet en Konsumtionslinie omkring Svendborg Kjøbstæd, hvilken Konsumtionslinie undertegnede Byefoged, ifølge Amtets befaling, skulde herved offentligen kundgjøre: I. Konsumtionslinien er: a) om Byens nordlige Side: Veien til nederste Ørkilds Mølle, fra Møllerport af og indtil Hegnet imellem Farver Topps og Rasmus Møllers Vænger: b) om Byens østlige Side: 1) benævnte Hegn imellem Farver Topps og Rasmus Møllers Vænger, fra Veien til nederste ØrkildsMølle af og ned til Fjorden; a) fra sidstnævnte Hegn nede ved Fjorden, tvers over samme og til Skibsbroen, saaledes at de store Skibsfortøinings=Pæle afgive Linien; fremdeles fra Baad. Havnen paa Broens søndre Side og indtil Hegnet imellem Kjøbmand H. J. Baages og Færgemand Schulz's Enkes Vænger, i hvilken Strækning ligeledes de store Skibsfortøinings=Pæle afgive Linien; c) om Byens vestlige Side udgjøres Konsumtionslinien af de neden for nævnte Veie. H. Virkningen af Konsumtionslinien er denne: at det ansees som iværksat Jndsmugling, naar Nogen antræffes at føre uberigtigede told= eller konsumtionsbare Varer eller Kreaturer over Linien paa andre Steder, end af de til saadan Førsel tilladte Veie, der føre til Portene, hvor Opsynsbetjente ere ansatte. H. De til Vare= og Kreaturførsel allene tilladte Veie og Adgange ere: 1) til Skatterport: Veien fra Thorsengbroen; 2) til Gjerritsport: Langestræde, Kogtvedveien, samt Faaborg og Odense Landevei, hvortil støder det saakaldte Kjeld=Smeds Stræde. (Jgjennem dette Stræde er Vare= og Kreaturførsel ikkun tilladt fra Solens Opgang indtil dens Nedgang, under Straf efter Tillægs=Plakaten af 30 Juli f. A. til Toldforordningens 205; dog er Passagen stedse fri fra Landeveien til de ved Enderne af dette Stræde beliggende Huse.) 3) til Bagerport: Faaborg og Odense Landeveie, hvortil støder: a) fornævnte Kjeld=Smeds Stræde og b) Holmestræde, hvorfra Veien gaaer til Grubbemøllen; 4) til Møllerport: Veien fra Grubbemølle, Nyborg Landevei og Veien fra Ørkilds Møller. 5) Ved Stranden skulle alle ankommende Fartøier og Baade, hvad enten de føre Varer eller ere tomme, anløb Skibsbroen, under Straf efter Toldforordningens 8204, og ikke anlægge ved noget andet Sted inden for den ovenfor beskrevne Linie, førend de af Toldopsynet ere undersøgte. 6) Det bemærkes endeligen, at de af Justitsraad Haste og Kammerraad Møller for Tiden beboede Gaarde med deres Haver, samt Assistents=Kirkegaarden, ansees inden for Konsumtionslinien. V. Disse Bestemmelser træde i Kraft 14 Dage efter sidste Kundgjørelse i Stiftets Aviser, i hvilke fjorten Dage Enhver kan vorde Konsumtionslinien og de tilladte Veie paaviist, naar Man melder sig hos Toldinspekteuren i Svendborg fra Kl. 7 til 8 Formiddag. Svendborg Byefogedkontoir den 12 Juni 1829. Nellemann.
Odense Adresse-Contoirs Efterretninger, 1829-07-09
Et ungt Menneske af honet Familie, som regner og skriver godt, kan blive antaget i Lære hos en Kjøbmand i en af Provinds=Kjøbstæderne. Da vedkommende ei seer paa, at give ham de nødvendige Klædningsstykker og Fodtøi i Læreaarene, saa anmodes de, som herpaa maatte reflektere, snarest mulig at henvende dem til Adressekontoiret, som derom giver nærmere Underretning.
Odense Adresse-Contoirs Efterretninger, 1829-07-09
En ung Gartner, velvoxen, militairfri, som har lært i en fyrstelig Slotshauge i Hertugdømmerne, taler og skriver baade dansk og tydsk, har bereist en stor Deel af Tydsklands vigtigste Hauger og Driverier, og er ei ukyndig i Jagten, ønsker sig i sit Fag i det Danske en god Kondition, enten strax eller til næste Efteraar. Paa portofrie Breve giver Adressekontoiret herom nærmere Efterretning.
Odense Adresse-Contoirs Efterretninger, 1829-07-09
En skikkelig Karl, som forstaaer at kjøre 2 Heste, kan strax faae Kondition paa en Herregaard i Nærheden af Odense. Adressekontoiret anviser.
Odense Adresse-Contoirs Efterretninger, 1829-07-09
For en skikkelig og ferm Pige, som til Fuldkommenhed forstaaer herskabelig Madlavning med videre og kan forevise gode Rekommendationer om Duelighed, god Opførsel og Troskab, kan faaes Kondition til 1 Novbr., naar hun melder sig paa Adressekontoiret.
Odense Adresse-Contoirs Efterretninger, 1829-07-09
En duelig og ferm Meierske kan strax faae Tjeneste formedelst den andens Sygdom, paa en Herregaard i Nærheden af Odense, naar hun har særdeles gode Anbefalinger, ansees ei paa Lønnens Størrelse. Adressekontoiret anviser.
Odense Adresse-Contoirs Efterretninger, 1829-07-09
Paa en Herregaard i Fyen er en meget fordeelagtig Kondition ledig for en Stuepige til 1 Novbr., og for en Over Kokkepige enten strax eller til 1 Novbr. Uden gode Anbefalinger nytter det ikke at melde sig. Vedkommende ville henvende sig til Adressekontoiret, som giver nærmere Oplysning.
Odense Adresse-Contoirs Efterretninger, 1829-07-09
For en pensioneret Enke eller en anden anstændig Familie bliver til 1 Octbr. eller før et Huus med 4 Værelser, Kjøkken og andre Beqvemmeligheder, samt stor Haugeplads til Leie i en behagelig Egn paa det skjønne Thorseng. Melk kan daglig for billig Priis erholdes tilbragt i Huset. Man henvender sig til Fr. Kr. Lund, Sognepræst for Landet Menighed.
Odense Adresse-Contoirs Efterretninger, 1829-07-09
For en Enke eller et Par eenlige Folk er ved VindegadesPorten to Værelser med Kjøkken samt flere Beqvemmeligheder at faae til Leie førstkommende Michaeli Flyttetid. Adressekontoiret anviser.
Odense Adresse-Contoirs Efterretninger, 1829-07-09
Formedelst Dødsfald er to Værelser med Kjøkken og Kjelder paa Vestergade No. 295 til Michelsdag Flyttetid ledig. Dannesboe.
Odense Adresse-Contoirs Efterretninger, 1829-07-09
I Gaarden No. 300 paa Vestergade er 2 a 3 Værelser, med eller uden Meubler, at faae til Leie til førstkommende Michaeli Flyttetid. Anden Etage i Gaarden No. 55 paa Overgade faaes strax og nogle Huse ved St. Hans Kirke til Michelsdag i Leie. L. N. Faber.
Odense Adresse-Contoirs Efterretninger, 1829-07-09
Et Værelse til Gaden med Kakkelovn, et til Gaarden med Kjøkken, Spise- og Pigekammer, samt flere Beqvemmeligheder, kan faaes til Leie førstkommende Michaeli Flyttetid hos Bogbinder Hansen i Vestergade.
Odense Adresse-Contoirs Efterretninger, 1829-07-09
Huset No. 167 i Ramsherred i Odense er underhaanden at faae tilkjøbs, naar Man henvender sig til Eieren.
Odense Adresse-Contoirs Efterretninger, 1829-07-09
Undertegnede agter underhaanden at bortsælge sin ved Svendborg beliggende Veirmølle. De Lysthavende henvender dem i Byemyllen til J. Hansen.
Odense Adresse-Contoirs Efterretninger, 1829-07-09
Et Sted paa Ullerslev Mark, med et Jordtillæg af 20 a 24 Tdr. Land er at erholde tilkjøbs. Peder Andersen i Skiftemosestedet anviser.
Odense Adresse-Contoirs Efterretninger, 1829-07-09
En Boepæl paa Landet, imellem Assens og Middelfart, tjenlig for en Enke eller et Par eenlige Folk, er at faae til Leie, tilligemed en tilhørende Hauge. Nærmere Underretning faaes paa Adressekontoiret. Min fraskildte Hustrue, Johanne Larsen, opfordres herved til, uden Ophold, at meddele mig Oplysning allerhastigst om hvor hun opholder sig. H. F. Wittroch, Odense den 1 Juli 1829. Skomagersvend.
Odense Adresse-Contoirs Efterretninger, 1829-07-09
De, der maatte have modtaget Bøger, udlaante fra Hs. Excellence sal. Generallieutenant Juels Bibliothek, skulde jeg paa de resp. Arvingers Vegne, herved anmode om behageligst inden næste Maaneds Udgang at tilbagelevere mig samme. Waldemars Slot den 26 Juni 1829. Tofte.
Odense Adresse-Contoirs Efterretninger, 1829-07-09
Ved Proklama af Dags Dato, som er læst i Underretten og vil blive læst i den Kongelige Lands=Over- samt Hof= og StadsRet, ere Alle og Enhver, som maatte have noget at fordre efter afgangne Generalmajor og Chef for det Kongelige Veikorps samt Ridder af Dannebrog, Andreas Gram v. Heide, og efterlevende Enkefrue paa Lavindsgaard, her i Jurisdiktionen, indkaldte med 12 Ugers Varsel, til at anmelde og beviisliggjøre deres havende Krav for undertegnede Skifteforvalter; hvilket herved endvidere bekjendtgjøres. Bjerge Aasum Herreders Kontoir den 4 Juli 1829. Friestedt.
Odense Adresse-Contoirs Efterretninger, 1829-07-09
Bekjendtgjørelse. Enhver, som maatte have noget at fordre efter Smeden Christian Adolph Jørgensen og Hustrue Maren Larsdatter i Orte Bye, indkaldes herved, i Overeensstemmelse med Plak. 26 October 1792, med 12 Ugers Varsel til at melde sig for undertegnede Skifteforvalter og beviisliggjøre deres Fordringer. Baag Herredskontoir, Assens den 20 Juni 1829. Gundorph.
Odense Adresse-Contoirs Efterretninger, 1829-07-09
De, som maatte have noget at fordre i den her i Byen, Aaret 1822 afdøde Søemand Jesper Willumsens samt dennes senere afdøde Enke Sophie Hansdatters fælleds Stervboe, indkaldes herved, i Overeensstemmelse med Plak. 26 Octbr. 1792, med 12 Ugers Varsel, til for undertegnede Skifteret at anmelde og legitimere deres Fordringer. Nyborg Skifteret den 13 Juni 1829. J. Sommer, konst.
Odense Adresse-Contoirs Efterretninger, 1829-07-09
Herved indkaldes samtlige Arvinger efter afdøde Hans Frandsen og ligeledes afdøde Kone, B. Frandsen, fød Selchou, tilligemed de Umyndiges Formyndere, til at møde eller møde lade udi Skiftet efter bemeldte Afdøde, der foretages her paa Byen, Raadstue Mandagen den 20 Juli d. A., om Eftermiddagen Kl. 2 ½, for at afgive Bestemmelse, hvorledes der skal forholdes med Boets tilgodehavende Penge, der ere opsagte til Udbetaling, men ei bleven betalte. De, der udeblive, ansees for at samtykke udi det, der ved bemeldte Skifte foretages og bestemmes. Svendborg den 28 Juni 1829. Nellemann
Odense Adresse-Contoirs Efterretninger, 1829-07-09
Udi Feldbereder Peder Aarslevs og ligeledes afdøde Kones Stervboe bliver Mandagen den 20 Juli d. A., om Eftermiddagen Kl. 5, her paa Byens Raadstue foretaget en Skifteforhandling, hvortil samtlige Boets Kreditorer indkaldes til at møde, for at anmelde deres Fordringer. Svendborg den 28 Juni 1829. Nellemann.
Odense Adresse-Contoirs Efterretninger, 1829-07-09
Ved Proklama af 6 Juni d. A., som Dags Dato er læst inden denne Kjøbstads Byetingsret og vil blive læst inden vedkommende Overret, ere samtlige Kredi= og Debitorer saavelsom Arvingerne i Stervboet efter Enken Madame Ane Kirstine Grønvold og hendes forhen afdøde Mand, Toldinspekteur Schak Grønvold her i Byen, indkaldte med 12 Ugers Varsel, til at anmelde sig for undertegnede Skifteforvalter, for at indbetale og beviisliggjøre hvad enhver især maatte vedkomme. Bogense den 9 Juni 1829. Herz.